КIуэкIуэ Юрий республикэм и судыщIэ нэхъыщхьэхэм яхуэзащ
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий дыгъуасэ яхуэзащ КъБР-м и Конституцэ Судым, Суд Нэхъыщхьэм, Арбитраж Судым я унафэщIхэм. ЗэIущIэм щытепсэлъыхьащ цIыхухэм я хуитыныгъэхэмрэ законкIэ я сэбэп зыхэлъхэмрэ судхэм къыщыщхьэщыжыным ехьэлIа Iуэхухэм. Хэхауэ зэпкърахащ щхьэхуещагъэкIэ предприятэхэр банкрот зэращI къызэрыхъур, хозяйствэ зезыхьэ субъектхэм яку къыдэхъуэ юридическэ зэныкъуэкъухэр зэрыдагъэкIыр.
Суд органхэм къапэщыт къалэн нэхъыщхьэу къалъытэхэм я гугъу ящIащ КъБР-м и Конституцэ Судым и УнафэщI Геляхов Абдулыхь, КъБР-м и Суд Нэхъыщхьэм и УнафэщI Мер Юрий, КъБР-м и Арбитраж Судым и УнафэщI Шапкинэ Любовь сымэ.
КIуэкIуэ Юрий къыхигъэщхьэхукIащ КъБР-м и суд IэнатIэм и лэжьакIуэхэм сыт и лъэныкъуэкIи япыщIауэ лэжьэну зэрыхьэзырыр.
КъБР-м и Iэтащхьэмрэ Правительствэмрэ
я пресс-IуэхущIапIэ.
